als_Latn dik_Latn sag_Latn
Veriu i Shqipërisë nën borë
Në Veri të Shqipërisë janë rikthyer sërish reshjet e dëborës dhe temperaturat e ulëta. Puka, Kukësi, Bajram Curri janë mbuluar.
Politiko
E Diel, 28 Dhjetor 2014 | 12:41
0 Komente.
Ashtu siç ishte parashikuar edhe nga shërbim meteorologjik, vendi sot është ngritur me temperatura në ulëta e mes ngricave. Në këtë prag fundviti, dëbora sjellë edhe atmosferën e saj festive, por nga ana tjetër bëhet pengesë për lëvizjen e qytetarëve. Në veri të vendit janë rikthyer sërish reshjet e dëborës dhe temperaturat e ulëta.
I gjithë rrethi i Pukës është përfshirë nga reshjet e dëborës, gjithashtu edhe qarkun e Kukësit e një pjesë e qarkut të Dibrës. Këto reshje po shoqërohen me erëra të forta e temperatura nën zero.
Puka është përfshirë nga reshjet e dendura të dëborës, ku trashësia e dëborës në Qafën e Malit arriti në 30 centimetër. Vështirësi qarkullimi paraqiten tek Qafa e Sharrit, përgjatë aksit Kryezi- Iballë, ndërkohë që akset Pukë – Fushë Arrëz, Qafë Mali- Kukës dhe Qafë Mali-Bajram Curri duhet të qarkullohen me zinxhirë.
Nga Kukësi raportohet se në segmentin Thirrë- Kalimash, pjesë e “Rrugës së Kombit”, reshjet e dendura dhe dëbora po vijojnë me intensitet, ndërkohë që rruga mbahet e kalueshme, por kërkon kujdes nga ana e drejtuesve të automjeteve. Më herët autoritetet kanë njoftuar se në “Rrugën e Kombit” po punohet me mjetet borë-pastruese.
Gjithashtu i detyrueshëm përdorimi i zinxhirëve është edhe në akset rrugore Kukës-Bushtrice-Peshkopi, Kukës -Shishtavec dhe Krumë- Bajram Curri.
Në Bajram Curri trashësia e dëborës në disa zona arrin në 25 centimetra, ndërkohë që qarkullimi është bllokuar në aksin Bajram Curri-Cerrnice.
Edhe në Korçë paraqitet një mot i ftohtë e me prani ngricash. Autoriteti i Rrugëve bëri apel që qytetarët të kenë kujdes gjatë kohës që udhëtojnë me mjetet e tyre. Gjithashtu në ARRSH bën thirrej që të gjithë drejtuesit e mjeteve të qarkullojnë me mjetet e duhura, në akset ku ka vështirësi.
Gjithashtu ai njoftoi se po punon për të mbajtur nën kontroll situatën, ndërkohë që deri më tani nuk rezulton asnjë segment i bllokuar. / Shekulli
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn